ai4bharat/Pralekha huggingface dataset:
தகவல் மற்றும் ஒலிபரப்பு அமைச்சகம்
அரசாங்க அதிகாரிகள் பிரதம மந்திரியை முன்மாதிரியாகக் கொண்டு புதிய சிந்தனையை வளர்த்துக் கொள்ள வேண்டும் -திரு எம். வெங்கையாநாயுடு
அவர்களை கடந்தகால பாடங்களை நினைவில் கொண்டு நாட்டின் எதிர்காலத்தால் எழுச்சியூட்டப்படவேண்டும் என்று கேட்டுக்கொள்கிறார்
மத்திய அமைச்சர் தகவல் மற்றும் ஒலிபரப்பு, நகர்ப்புற வளர்ச்சி மற்றும் வீடு நகர்ப்புற ஏழ்மை நீக்கல் திரு எம். வெங்கையா நாயுடு அரசு அதிகாரிகளை புதிய சிந்தனையை வளர்த்துக்கொண்டு மற்றும் மாறுபட்ட பணியாற்றும் ஆற்றலைப் பெற்று பிரதம மந்திரி திரு நரேந்திர மோடியின் எதிர்பார்ப்புகளுக்கு பாத்திரமாக வேண்டும் என்று கேட்டுக்கொண்டார். அவரால் அவரது வீட்டில் ஏற்பாடு செய்யப்பட்ட வழியனுப்பு விழாவில் மூன்று அமைச்சகங்களைச் சார்ந்த பணியாளர்களின் பணிமூப்பு மற்றும் செயலர் மாற்றம் நிகழ்ந்துள்ள சமயத்தில் மூன்று அமைச்சகங்களைச் சார்ந்த 100 மூத்த அதிகாரிகள் அடங்கிய கூட்டத்தில் பேசும்போது, அவர் மேற்கண்டவாறு பேசினார்.
திரு நாயுடு அதிகாரிகளை பிரதம மந்திரியின் கருத்தை பின்பற்ற வேண்டும் என்று வலியுறுத்தினார். “புதிய மற்றும் புதுமையான சிந்தனையுள்ள பிரதம மந்திரி ஒரு கருத்துக் களஞ்சியம். நாமெல்லோரிடமிருந்து அவர் எதிர்பார்ப்பது நாம் சிந்தனை செய்து மாற்றமான செயல்பாடுகளில் ஈடுபடவேண்டும் என்பதே. இப்படிச் சொல்கையில் அவர்என்ன பொருள்படப் பேசுகிறார் என்றால் புதுமை அதிகமான விளைவுக்காகவும் மற்றும் சிறப்பான முடிவுகளுக்காகவும் நம்மால் பின்பற்றப்பட வேண்டும் என்பதே”.
அரசு அதிகார வர்க்கம் நடைமுறையை செயல்படுத்தும் பத்திரமாக செயல்படும் தெய்வமாக காலங்காலமாக பார்க்கப்பட்டு வருகின்றதைப் பார்த்து அமைச்சர் அதிகாரிகளை செய்ததையே செய்யும் மனப்பான்மை விட்டு விட்டு பிரதம மந்திரியின் எதிர்பார்ப்புகளுக்கு ஏற்றநிலையில் இருக்க வேண்டும் என்று வலியுறுத்தினார். அவர் அலோசனையாக வழங்கினார் அதிகாரிகள் கடந்தகாலத்தால் வழி நடத்தப்படக்கூடாது ஆனால் நாட்டின் எதிர்காலத்தாலும் மக்களாலும் அவர்கள் எழுச்சியூட்டப்படவேண்டும் . மற்றும் கடந்த காலம் சரியான பாடங்களை அறிந்து கொள்வதற்குகான குறிப்பேடு மட்டுமல்லாமல் எதிர்கால சவால்களை சத்திப்பதற்கு தயார்படுத்திக் கொள்ளும் தகுதியை வழங்கி விடும் நாடு புதிய எதிர்காலத்தைக் காணவும் மற்றும் வரவேற்கவும் தயாராக இருக்கிறது.
சுகாதாரம் மற்றும் குடும்ப நலத்துறை அமைச்சகம்
ரே பரேலி, கோரக்பூர், பத்திண்டா, குவஹாத்தி, பிலாஸ்பூர், தியோகர் ஆகிய இடங்களில் தொடங்கப்படும் எய்ம்ஸ் நிறுவனம் ஒவ்வொன்றிற்கும் இயக்குநர் பதவியை உருவாக்க மத்திய அமைசச்சரவை ஒப்புதல்
ரே பரேலி, கோரக்பூர் , பத்திண்டா , குவஹாத்தி , பிலாஸ்பூர் , தியோகர்  ஆகிய இடங்களில் தொடங்கப்படும் எய்ம்ஸ் நிறுவனங்களுக்கு இயக்குநர் பதவியை உருவாக்க பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. இந்தப் பதவிக்கு அடிப்படை சம்பளமான  ரூ. 2,25,00/-உடன் மருத்துவப் பணி செய்யாததற்கான படி எனினும் ரூ. 2,37,500-க்கு மிகாமல் இருக்கும்.
இயக்குநரே அந்த நிறுவனத்தின் தலைமை செயல் அலுவராக இருந்து நிறுவனத்தின் அனைத்து நிர்வாகத்திற்கும் பொறுப்பேற்பார். இந்நிறுவனத்தின் அலுவலர்கள் மற்றும் பணியாளர்களுக்குப் பணிகளைப் பிரித்து நியமிக்கும் பொறுப்பு அவரையே சாரும்.
வணிகம் மற்றும் தொழில்துறை அமைச்சகம்
இந்தியாவின் வணிக வர்த்தகம்: 2021 மே மாதத்திற்கான முதல்நிலை தரவு
இந்தியாவின் வணிக ஏற்றுமதி இந்தாண்டு மே மாதத்தில் 32.21 பில்லியன் அமெரிக்க டாலராக இருந்தது. இது கடந்தாண்டு இதே கால அளவை விட 67.39 சதவீதம் அதிகம்.
இந்தியாவின் ஏற்றுமதி இந்தாண்டு ஏப்ரல் முதல் மே வரை 62.84 பில்லியன் அமெரிக்க டாலர். இது கடந்தாண்டு இதேகால அளவை விட 112.29 சதவீதம் அதிகம்.
இந்தியாவின் இறக்குமதி இந்தாண்டு மே மாதத்தில் 38.53 அமெரிக்க டாலர். இது கடந்தாண்டு இதே கால அளவை விட 68.54 சதவீதம் அதிகம். கடந்த 2019ம் ஆண்டு மே மாதத்தை விட 17.47 சதவீதம் குறைவு.
இந்தாண்டு ஏப்ரல்-மே மாதத்தில் இந்தியாவின் இறக்குமதி 84.25 பில்லியன் அமெரிக்க டாலர். கடந்தாண்டு இதே கால அளவை விட 110.73 சதவீதம் அதிகம். 2019ம் ஆண்டு ஏப்ரல்-மே இறக்குமதியைவிட 5.41 சதவீதம் குறைவு.
இந்தாண்டு மே மாதத்தில் இந்தியாவின் வர்த்தக பற்றாக்குறை 6.32 பில்லியன் அமெரிக்க டாலர். இது கடந்தாண்டு இதே கால அளவை விட 74.69 சதவீதம் அதிகம். கடந்த 2019ம் ஆண்டு மே மாத வர்த்தக பற்றாக்குறையை விட 62.49 சதவீதம் குறைவு.
மேலும் விவரங்களுக்கு:
https://pib.gov.in/PressReleasePage.aspx?PRID=1723624
ரசாயனம் மற்றும் உரங்கள் அமைச்சகம்
2023 ஆகஸ்ட் மாதத்தில் ஜி20 சுகாதார அமைச்சர்கள் சந்திப்பின் போது இந்திய மருத்துவ சாதனங்கள் துறை குறித்த – இந்தியா மெட்டெக் எக்ஸ்போ 2023 எனும் மூன்று நாள் தேசிய கண்காட்சிக்கு ஏற்பாடு செய்யப்பட்டுள்ளது
ஜி20 இந்திய தலைமைத்துவத்தின் கீழ் இந்திய மருத்துவ சாதனங்கள் துறையின் திறன்களை எடுத்துக்காட்டும் விதமாக 2023 ஆகஸ்ட் மாதத்தில் ஜி20 சுகாதார அமைச்சர்கள் சந்திப்பின் போது இந்திய மருத்துவ சாதனங்கள் தொழில் துறையுடன் இணைந்து முதல் முறையாக இந்தியா மெட்டெக் எக்ஸ்போ 2023 எனும் மூன்று நாள் தேசிய கண்காட்சி குஜராத் மாநிலம் காந்திநகரில் நடைபெறவுள்ளது.
ஜி20 சுகாதார அமைச்சர்கள் கூட்டம் 2023 ஆகஸ்ட் 17 முதல் 19 வரை நடைபெறவுள்ள நிலையில், இந்த கண்காட்சியை 2023 ஆகஸ்ட் 18 முதல் 19 வரை நடத்த மருந்து பொருட்கள் துறை திட்டமிட்டுள்ளது.
இந்த கண்காட்சியில் 150க்கும் அதிகமான ஸ்டார்ட் அப் நிறுவனங்கள், 275-க்கும் அதிகமான இந்தியா மற்றும் சர்வதேச மருத்துவ சாதன உற்பத்தி நிறுவனங்கள், குறு, சிறு மற்றும் நடுத்தர தொழில் பிரிவுகள், 50 ஆராய்ச்சி நிறுவனங்கள் பங்கேற்கும் என்று எதிர்பார்க்கப்படுகிறது.
மருத்துவ சாதனங்கள், தொழில்நுட்ப தொழில் துறையிடமிருந்து இந்த கண்காட்சிக்கு மாபெரும் வரவேற்பு கிடைத்துள்ளது. இந்த துறையை மேம்படுத்த உற்பத்தியுடன் இணைந்த ஊக்கத்தொகை திட்டம், மருத்துவ சாதனங்கள் பூங்கா திட்டம் போன்றவற்றுக்கு மருந்து பொருட்கள் துறை ஆதரவு அளித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1919111
பிரதமர் அலுவலகம்
இந்திய ஆடவர் 4×400 மீட்டர் ரிலே குழுவினரின் அற்புதமான பணியை பிரதமர் பாராட்டினார்
இந்த அணி உலக சாம்பியன்ஷிப் இறுதிப்போட்டிக்கு தகுதி பெற்றது.
உலக சாம்பியன்ஷிப் இறுதிப் போட்டிக்கு தகுதி பெற இந்திய ஆண்கள் 4×400 மீட்டர் ரிலே குழு உறுப்பினர்களான அனஸ், அமோஜ், ராஜேஷ் ரமேஷ் மற்றும் முகமது அஜ்மல் ஆகியோரின் முயற்சிகளை பிரதமர் திரு. நரேந்திர மோடி பாராட்டியுள்ளார்.
பிரதமர் சமூக ஊடக எக்ஸ் தளத்தில் பதிவிட்டுள்ளதாவது;
"உலக தடகள சாம்பியன்ஷிப்பில் நம்பமுடியாத குழுப்பணி!
ஆடவருக்கான 4×400 மீட்டர் ரிலே ஓட்டத்தில் அனஸ், அமோஜ், ராஜேஷ் ரமேஷ் மற்றும் முகமது அஜ்மல் ஆகியோர் இறுதிப் போட்டிக்கு முன்னேறி புதிய ஆசிய சாதனையைப் படைத்தனர்.
இது இந்திய தடகளத்திற்கு உண்மையிலேயே வரலாற்றுச் சிறப்பான ஒரு வெற்றிகரமான மறுபிரவேசமாக நினைவுகூரப்படும்.
----
ANU/AD/DL
(
இளைஞர் நலன் மற்றும் விளையாட்டு அமைச்சகம்
லக்னோ இந்திய விளையாட்டு ஆணையத்தில் மகளிர் மல்யுத்த முகாம் தொடங்கியுள்ள நிலையில் விரிவான சுகாதார மற்றும் தடுப்பு நடவடிக்கைகள் மேற்கொள்ளப்பட்டுள்ளன
லக்னோவில் உள்ள இந்திய விளையாட்டு ஆணையத்தில் 2020 அக்டோபர் 10 அன்று மகளிர் மல்யுத்த முகாம் தொடங்கியது.
கொரோனா வைரஸ் தொற்றை தடுப்பதற்கான ஊரடங்கு மார்ச் மாதம் பிறப்பிக்கப்பட்டதற்கு பிறகு நடைபெறும் முதல் பயிற்சி முகாம் இதுவாகும்.
இந்த முகாம் தொடங்கியுள்ள நிலையில், தற்போதைய சூழ்நிலையை கருத்தில் கொண்டு விரிவான சுகாதார மற்றும் தடுப்பு நடவடிக்கைகள் மேற்கொள்ளப்பட்டுள்ளன.
பயிற்சியில் கலந்து கொள்வதற்கு முன்பு போட்டியாளர்கள் ஏழு நாட்கள் தனிமைப்படுத்துதலை நிறைவு செய்திருக்க வேண்டும். டிசம்பர் 31 வரை நடைபெறும் இந்த முகாமில், 16 மல்யுத்த வீரர்களும் 4 உதவி பணியாளர்களும் இடம் பெறுவார்கள்.
இவர்கள் அனைவரும் லக்னோவில் உள்ள இந்திய விளையாட்டு ஆணையத்தின் குடியிருப்பு பகுதிகளில் தங்குவார்கள்.
(மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
நிலக்கரி அமைச்சகம்
உள்நாட்டு நிலக்கரி உற்பத்தி அதிகரிப்பு
நாட்டின் பெரும்பாலான நிலக்கரித் தேவை உள்நாட்டு உற்பத்தி / விநியோகம் மூலம் பூர்த்தி செய்யப்படுகிறது. உள்நாட்டில் நிலக்கரி உற்பத்தியை அதிகரிப்பதிலும், நாட்டில் அத்தியாவசியமின்றி நிலக்கரி இறக்குமதியை நிறுத்துவதிலும் அரசு கவனம் செலுத்துகிறது. 2022-23 ஆம் ஆண்டில், நிலக்கரி உற்பத்தி முந்தைய ஆண்டை விட 14.77% அதிகரித்துள்ளது. நடப்பு நிதியாண்டில், ஜூன், 2023 வரை, உள்நாட்டு நிலக்கரி உற்பத்தி, கடந்த ஆண்டின் இதே காலகட்டத்துடன் ஒப்பிடுகையில், 8.51 சதவீதம் அதிகரித்துள்ளது.
நிலக்கரி உற்பத்தியில் நாட்டை தன்னிறைவு அடையச் செய்ய அரசு எடுத்துள்ள நடவடிக்கைகள் பின்வருமாறு:
நிலக்கரி சுரங்கங்களின் செயல்பாட்டை விரைவுபடுத்த நிலக்கரித் துறைக்கான ஒற்றைச் சாளர அனுமதி இணையப்பக்கம்.
நிலக்கரிச் சுரங்கங்களை விரைவாகச் செயல்படுத்துவதற்கு பல்வேறு ஒப்புதல்கள் மற்றும் அனுமதிகளைப் பெறுவதற்காக நிலக்கரிச் சுரங்க ஒதுக்கீட்டாளர்களுக்கு உதவ திட்டக் கண்காணிப்பு அலகு.
வருவாய் பகிர்வு அடிப்படையில் வணிக சுரங்கங்களை ஏலம் விடுவது 2020 ஆம் ஆண்டில் தொடங்கப்பட்டது. வணிக சுரங்கத் திட்டத்தின் கீழ், திட்டமிடப்பட்ட உற்பத்தி தேதியை விட முன்னதாக உற்பத்தி செய்யப்படும் நிலக்கரியின் அளவிற்கு இறுதி சலுகையில் 50% தள்ளுபடி அனுமதிக்கப்படும். மேலும், நிலக்கரி வாயுமயமாக்கல் அல்லது திரவமாக்கல்  ஆகியவற்றுக்கான சலுகைகள் வழங்கப்பட்டுள்ளன.
2023-24 ஆம் ஆண்டிற்குள் 67 மெட்ரிக் டன் என்ற நிலையில் இருந்து 75 மெட்ரிக் டன் உற்பத்தி செய்ய சிங்கரேணி நிலக்கரி சுரங்க நிறுவனம்  திட்டமிட்டுள்ளது. மேலும், புதிய திட்டங்களின் செயல்பாடுகள் மற்றும் ஏற்கனவே உள்ள திட்டங்களின் செயல்பாடுகள் தொடர்ந்து கண்காணிக்கப்பட்டு வருகின்றன.
நிலக்கரி மற்றும் பழுப்பு நிலக்கரி சுரங்கத்திற்கான புதிய பகுதிகளை ஆய்வு மூலம் கண்டுபிடிப்பது ஒரு தொடர்ச்சியான செயல்முறையாகும். நிலக்கரி மற்றும் பழுப்பு நிலக்கரியின் புதிய பகுதிகளை ஆய்வு செய்வதற்காக நிலக்கரி அமைச்சகத்தின் ஒரு துணைத் திட்டம் தொடர்கிறது. இதுதவிர, நிலக்கரி உள்ளிட்ட கனிமங்கள் குறித்த ஆய்வுகளையும் இந்திய புவியியல் ஆய்வு மையம் மேற்கொள்கிறது.
இத்தகவலை மத்திய நிலக்கரி, சுரங்கம் மற்றும் நாடாளுமன்ற விவகாரத்துறை அமைச்சர் திரு பிரலாத் ஜோஷி மாநிலங்களவையில் எழுத்துப்பூர்வமாக அளித்த பதிலில் தெரிவித்தார்.
பிரதமர் அலுவலகம்
கொஹிமாவில் நடைபெற்ற பதவியேற்பு விழாவில் பிரதமர் பங்கேற்பு
நாகாலாந்து முதல்வர் திரு நெய்ஃபியூ ரியோ, அவரது அமைச்சர்களின் பதவியேற்பு விழாவில் பிரதமர் திரு நரேந்திர மோடி கலந்து கொண்டார்.
ட்விட்டர் பதிவில் அவர் கூறியதாவது:
“திரு நெய்ஃபியூ ரியோ, அவரது அமைச்சர்களின் பதவியேற்பு விழாவில் கலந்து கொண்டேன். இளமையும், அனுபவமும் கலந்த இந்தக் குழு, நாகாலாந்தின் சிறந்த ஆளுகைப் பணியைத் தொடர்ந்து மேற்கொண்டு, மக்களின் கனவுகளைப் பூர்த்தி செய்யும் என்று நான் நம்புகிறேன். அவர்களுக்கு எனது நல்வாழ்த்துகள்.”
((
பிரதமர் அலுவலகம்
கார்த்திக் பூர்ணிமா மற்றும் தேவ் தீபாவளியையொட்டி பிரதமர் வாழ்த்து
கார்த்திக் பூர்ணிமா மற்றும் தேவ் தீபாவளியையொட்டி பிரதமர் திரு நரேந்திர மோடி வாழ்த்து தெரிவித்துள்ளார்.
இதுகுறித்து பிரதமர் வெளியிட்டுள்ள ட்விட்டர் பதிவில், "இந்தியாவின் பண்டைய கலாச்சாரம், ஆன்மிகம் மற்றும் பாரம்பரிய சின்னங்களின் புனிதநாளான கார்த்திக் பூர்ணிமா மற்றும் தேவ் தீபாவளி நல்வாழ்த்துக்கள். புனித நீராடுதல் மற்றும் விளக்கு தானத்துடன் தொடர்புடைய இந்த தருணம் அனைவரின் வாழ்விலும் புதிய சக்தியை ஏற்படுத்தட்டும்." என்று குறிப்பிட்டுள்ளார்.
சுற்றுச்சூழல் மற்றும் வனத்துறை அமைச்சகம்
கொவிட்-19-க்கு பிறகு மீண்டெழும் திட்டத்தின் முக்கிய இடத்தில், இயற்கையை வைக்குமாறு உலக நாடுகளுக்கு இந்தியா வலியுறுத்தல்
'இயற்கையோடு ஒன்றி வாழ்தல்' என்னும் நமது லட்சியத்தை அடைய கொவிட்-19-க்கு பிறகான மீண்டெழும் திட்டத்தின் முக்கிய இடத்தில் இயற்கையை வைக்குமாறு உலக நாடுகளை மத்திய சுற்றுச்சூழல், வனம் மற்றும் பருவநிலை மாற்றம் அமைச்சர் திரு பிரகாஷ் ஜவடேகர் வலியுறுத்தினார்.
மெய்நிகர் முறையில் நடைபெற்ற '2020-க்கு பிறகான பல்லுயிரியல்: பூமியின் அனைத்து உயிர்களும் பகிர்ந்து கொள்ளூம் எதிர்காலத்தை உருவக்குதல்' என்னும் தலைப்பிலான அமைச்சர்கள் அளவிலான வட்டமேசை கூட்டத்தில் இந்தியாவின் சார்பாக பங்கேற்ற திரு ஜவடேகர் இவ்வாறு கூறினார்.
பல்லுயிரியல் குறித்த ஐக்கிய நாடுகள் சபையின் மாநாட்டுக்கு ஒரு வாரத்துக்கு முன்னர் சீனாவால் ஏற்பாடு செய்யப்பட்ட இந்த கூட்டத்தில், பல்லுயிர் பாதுகாப்பு குறித்தும், நீடித்த வளர்ச்சி குறித்தும் கருத்துகள் பரிமாறிக்கொள்ளப்பட்டது.
கூட்டத்தில் பேசிய திரு ஜவடேகர், இயற்கை வளங்களின் வரைமுறையில்லா சுரண்டலும், நிலையில்லாத உணவு பழக்கங்களும், உணவு உண்ணும் முறைகளும் மனித வாழ்க்கைக்கு ஆதரவளிக்கும் அமைப்புகளின் அழிவுக்கு வழி வகுப்பதை கொவிட்-19 எடுத்துக்காட்டியுள்ளதாக கூறினார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்:
https://pib.gov.in/PressReleseDetail.aspx?PRID=1658791PSB/GB
(Visitor Counter : 126
உள்நாட்டு விமானப் போக்குவரத்து அமைச்சகம்
அத்தியாவசியப் பொருட்கள், மருத்துவப் பொருட்கள் விநியோகிக்கும் சேவையில் நாடெங்கிலும் 403 உதான் விமானங்கள் இயக்கப்பட்டுள்ளன
அத்தியாவசியப் பொருட்கள், மருத்துவப் பொருட்கள் விநியோகிக்கும் சேவையில் நாடெங்கிலும் 403 உதான் விமானங்கள் இயக்கப்பட்டுள்ளன. உயிர்காக்கும் உதான் சேவையில் ஏர் இந்தியா, அலையன்ஸ் ஏர், இந்திய விமானப்படை, தனியார் விமானங்கள் ஆகியவற்றின் மூலம் 403 விமானங்கள் இயக்கப்பட்டுள்ளன. இவற்றுள் 235 விமானங்கள் ஏர் இந்தியா மற்றும் அலையன்ஸ் ஏர் நிறுவனங்களால் இயக்கப்பட்டன.
இதுவரை, 748.68 டன் அத்தியாவசிய மருந்துப் பொருட்கள் கொண்ட சரக்குப் போக்குவரத்து கையாளப்பட்டுள்ளது. இது நாள்வரை உயிர்காக்கும் உதான் விமானங்கள் 3,97,632 கிலோ மீட்டருக்கும் அதிகமாக வானில் பயணித்துள்ளன. கோவிட் 19 தொற்றுக்கு எதிராக நாடு மேற்கொண்டுள்ள போராட்டத்திற்கு ஆதரவாக, நாட்டிலுள்ள தொலைதூரப் பகுதிகளுக்கு, அத்தியாவசிய மருந்துப் பொருட்கள் கொண்ட சரக்குப் போக்குவரத்தைக் கையாள்வதற்காக, இந்த உயிர்காக்கும் உதான் விமானங்கள், மத்திய சிவில் விமானப் போக்குவரத்து அமைச்சகம் மூலமாக இயக்கப்பட்டு வருகின்றன.
(
சுகாதாரம் மற்றும் குடும்ப நலத்துறை அமைச்சகம்
ஆயுஷ்மான் பாரத்-சுகாதார மற்றும் நலவாழ்வு மையங்கள் புதிய மைல்கல்லை எட்டி சாதனை படைத்துள்ளன. 2022-ம் ஆண்டு ஏப்ரல் 26 மற்றும் 27 ஆகிய தேதிகளில் சுகாதார அமைச்சகத்தின் முன்னோடித் திட்டமான தொலைமருத்துவ சேவை - “இசஞ்சீவனி” மூலம் 3.5 லட்சம் தொலைமருத்துவ ஆலோசனைகளை பதிவு செய்துள்ளது
ஆயுஷ்மான் பாரத்-சுகாதாரம் மற்றும் நலவாழ்வு மையங்கள், தரமான சுகாதார சேவைகளை வழங்கும் நோக்கில் முக்கிய மைல்கல்லை எட்டியுள்ளது. 2022-ம் ஆண்டு ஏப்ரல் 26 மற்றும் ஏப்ரல் 27 ஆகிய இரண்டு நாட்களில், மத்திய சுகாதார அமைச்சகத்தின் முன்னோடித் திட்டமான தொலைமருத்துவ சேவை - “இசஞ்சீவனி” மூலம் 3.5 லட்சம் தொலைத்தொடர்பு ஆலோசனைகள் பதிவு செய்யப்பட்டுள்ளன. ஆயுஷ்மான் பாரத் - சுகாதார மற்றும் நலவாழ்வு மையங்களில் ஒரே நாளில் அதிக எண்ணிக்கையிலான தொலைமருத்துவ ஆலோசனைகள் வழங்கப்பட்டுள்ளது இதுவாகும். இதன் மூலம் நாளொன்றுக்கு 3 லட்சம் தொலைமருத்துவ ஆலோசனைகள் என்ற முந்தைய சாதனையை முறியடித்துள்ளது. மேலும், ஏப்ரல் 26 மற்றும் 27 ஆம் தேதிகளில் புரா நோயாளிகளுக்கான இ - சஞ்சீவனி - தொலைமருத்துவ சேவை மூலம் 76 லட்சத்திற்கும் அதிகமானோர் பயனடைந்துள்ளனர்.
இத்தகைய சாதனைகள் மூலம் இ-சஞ்சீவனி தளத்தின் வலுவான தொழில்நுட்பத்திற்கு சான்றாகும். சுமார் 1 இலட்சம் ஆயுஷ்மான் பாரத் - சுகாதார மற்றும் நலவாழ்வு மையங்கள் ஏற்கனவே தொலைபேசி அழைப்புகளாக பதிவு செய்து ஆலோசனை வழங்குவதுடன், 25,000-க்கும் மேற்பட்ட மையங்கள் இ-சஞ்சீவனி இணையத்தளம் வாயிலாக தொலைமருத்துவ சேவைகளையும் வழங்குகின்றன. நாடு முழுவதும் சுகாதார சேவைகளை எளிதாக அணுகுவதற்கு உதவுகிறது.
தரமான சுகாதாரப் பாதுகாப்பைப் வழங்குவதில் தொலைமருத்துவ சேவை மையங்களின் ஆலோசனைகளின் எண்ணிக்கை அதிகரித்து வருவது அந்தியோதயாவை நோக்கிய ஒரு முக்கிய நகர்வாகும். இதன் மூலம் நாட்டின் தொலைதூர மற்றும் மலைப்பாங்கான பகுதிகளில் தரமான மற்றும் குறைந்த செலவில் சுகாதார சேவைகளை பெற முடியும். நாட்டின் தொலைதூரப் பகுதியில் உள்ள ஏழை மக்களுக்கு சரியான நேரத்தில் சிறப்பான சேவைகளை உறுதி செய்வதற்கான வரப்பிரசாதமாக தொலைமருத்துவ சேவைகள் உருவாகியுள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1820855
பிரதமர் அலுவலகம்
ஸ்வாகத் முன்முயற்சியின் 20 ஆண்டுகளைக் குறிக்கும் நிகழ்ச்சியில் ஏப்ரல் 27 அன்று பிரதமர் பங்கேற்கவுள்ளார்
ஸ்வாகத் என்பது குஜராத் முதலமைச்சராக இருந்த போது பிரதமரால் 2003-ல் தொடங்கப்பட்டது
நாட்டிலேயே முதலாவது தொழில்நுட்ப அடிப்படையிலான குறைதீர்ப்பு திட்டம்
மக்களின் பிரச்சனைகளுக்கு தீர்வுகாண தொழில்நுட்ப ஆற்றலை, முதலமைச்சராக இருந்தபோதே மோடி உணர்ந்தது இதில் பிரதிபலித்தது
ஸ்வாகத்தின் தனித்துவம் என்பது சாமானிய மனிதர் தனது குறைகளை நேரடியாக முதலமைச்சரிடம் தெரிவிப்பதாகும்
விரைவாக, திறமையுடன், காலவரம்புக்குள் குறைதீர்ப்பு உறுதி செய்யப்பட்டதால் வாழ்க்கையை எளிதாக்குவது அதிகரித்தது
இதுநாள் வரை 99% குறைகளுக்கு தீர்வு காணப்பட்டுள்ளன
ஸ்வாகத் முன்முயற்சியின் 20 ஆண்டுகள் நிறைவடைவதை குறிக்கும் நிகழ்ச்சியில் ஏப்ரல் 27 அன்று பிற்பகல் 4 மணிக்கு பிரதமர் திரு நரேந்திர மோடி காணொலி காட்சி மூலம் பங்கேற்கவுள்ளார். இந்த நிகழ்வின் போது திட்டப்பயனாளிகளுடனும் பிரதமர் கலந்துரையாடுவார். இந்த முன்முயற்சியின் 20 ஆண்டுகள் நிறைவடைந்ததை தொடர்நது குஜராத் அரசு ஸ்வாகத் திட்டத்தை கொண்டாடுகிறது.
ஸ்வாகத்  என்பது குஜராத் முதலமைச்சராக இருந்த போது பிரதமரால் 2003 ஏப்ரல் மாதத்தில் தொடங்கப்பட்டது. தமது மாநில மக்களின் பிரச்சனைகளுக்கு தீர்வு காண்பது, முதலமைச்சரின் முக்கியமான பொறுப்பு என்பதில் நம்பிக்கை கொண்டு இந்தத் திட்டம் தொடங்கப்பட்டது. மக்களின் பிரச்சனைகளுக்கு தீர்வுகாண தொழில்நுட்ப ஆற்றலை, முதலமைச்சராக இருந்தபோதே மோடி உணர்ந்தது இதில் பிரதிபலித்தது. தொழில்நுட்ப அடிப்படையிலான இந்த குறைதீர்ப்பு திட்டத்தை நாட்டிலேயே முதலாவதாக அப்போதைய முதலமைச்சர் மோடி தொடங்கிவைத்தார்.
இதன் முக்கியமான நோக்கம், அரசுக்கும், குடிமக்களுக்கும் இடையே பாலமாக செயல்படுவதாகும். மேலும் தொழில்நுட்பத்தை பயன்படுத்தி அன்றாடப் பிரச்சனைகளுக்கு விரைவாக, திறமையுடன், காலவரம்புக்குள் குறைதீர்ப்பு உறுதி செய்யப்படுகிறது. காகிதங்கள் இல்லாமல் வெளிப்படைத்தன்மையோடு எந்தவித குறுக்கீடும் இல்லாமல் பிரச்சனைக்கு தீர்வு காண சிறந்த கருவியாக இந்தத் திட்டம் திகழ்கிறது. ஸ்வாகத்தின் தனித்துவம் என்பது சாமானிய மனிதர் தனது குறைகளை நேரடியாக முதலமைச்சரிடம் தெரிவிப்பதாகும்.
ஸ்வாகத் திட்டத்தின் மூலம் ஒவ்வொரு மாதமும் 4-வது வியாழக்கிழமை குறைதீர்ப்புக்காக மக்களுடன் முதலமைச்சர் கலந்துரையாடுவார். இந்தத் திட்டத்தின் மூலம் விண்ணப்பதாரர் ஒவ்வொருவருக்கும் தீர்வு பற்றிய தகவல் தெரிவிப்பது உறுதிசெய்யப்படுகிறது. விண்ணப்பங்கள் அனைத்தும் இணையதளத்தில் கிடைக்கின்றன. இதுநாள் வரை 99% குறைகளுக்கு தீர்வு காணப்பட்டுள்ளன.
பொது மக்கள் சேவையில் வெளிப்படைத்தன்மை, மக்களுக்கு பதில் சொல்லும் கடமை, பொறுப்புணர்வு ஆகியவற்றை மேம்படுத்தியதற்காக 2010-ம் ஆண்டில் ஐநா சபையின் பொது மக்கள் சேவை உட்பட கடந்த பல ஆண்டுகளில் இணையவழியிலான ஸ்வாகத் திட்டம் பல்வேறு விருதுகளை பெற்றுள்ளது.
சிறுபான்மையினர் நலன் அமைச்சகம்
லக்னோவில் ஜனவரி 22ம் தேதி முதல் கைவினைப் பொருட்கள் கண்காட்சி, ஆன்லைனிலும்
கைவினைக் கலைஞர்களின் உள்ளூர் தயாரிப்புகளுக்கு சந்தை வாய்ப்புகளை வழங்குவதற்காக, மத்திய சிறுபான்மையினர் நலத்துறை, 24வது கைவினைப் பொருட்கள் கண்காட்சியை உத்தரப்பிரதேசம் லக்னோவில் உள்ள அவாத் ஷில்ப்கிராமில் ஜனவரி 22ம் தேதி முதல் பிப்ரவரி 4ம் தேதி வரை நடத்துகிறது.
உள்ளூர் பொருட்களுக்கு குரல் கொடுப்போம் என்ற மையக் கருத்துடன் இந்தக் கண்காட்சி நடத்தப்படுகிறது. இந்த கண்காட்சியில் 31 மாநிலங்களையும், யூனியன் பிரதேசங்களையும் சேர்ந்த கைவினைக் கலைஞர்கள் பங்கேற்கின்றனர்.
தமிழ்நாடு, ஆந்திரா, அசாம், பிகார், சண்டிகர், சட்டீஸ்கர், தில்லி, கோவா, குஜராத், ஹரியானா, இமாச்சலப் பிரதேசம், ஜம்மு-காஷ்மீர், ஜார்க்கண்ட், கர்நாடகா, கேரளா, லடாக், மத்தியப் பிரதேசம், மணிப்பூர், நாகாலாந்து, ஒடிசா, ராஜஸ்தான், தெலுங்கானா, உத்தரப்பிரதேசம், உத்தரகண்ட், மேற்கு வங்கம் ஆகிய மாநிலங்களில் இருந்து சுமார் 500 கலைஞர்கள், சமையல் கலைஞர்கள் லக்னோவில் நடைபெறும் கைவினைப் பொருட்கள் கண்காட்சிக்கு தங்கள் தயாரிப்புகளை விற்க வந்துள்ளனர்.
லக்னோவில் நடைபெறும் கைவினைப் கண்காட்சியில் விற்கப்படும் பொருட்களை http://hunarhaat.org என்ற இணையதளம் மூலம் ஆன்லைனில் வாங்கலாம்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1690325
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
ஐ.நா.வின் உலகக் குடியிருப்பு தினம் 2021 கொண்டாடப்பட்டது
“கரியமில வாயு இல்லாத உலகத்திற்கான நகர்ப்புற செயல் திட்டத்தை விரைவுபடுத்துதல்” என்ற மையக்கருத்துடன் ஐ.நா.வின் உலகக் குடியிருப்பு தினம் 2021 இன்று கொண்டாடப்பட்டது.
இந்த நிகழ்ச்சியில் பேசிய மத்திய வீட்டுவசதி மற்றும் நகர்ப்புற மேம்பாட்டுத் துறை அமைச்சர் திரு.ஹர்தீப் சிங் பூரி, அனைவருக்கும் வீட்டு வசதி, அனைவருக்கும் சேவை அளித்தல், அனைவருக்கும் சிறந்த போக்குவரத்து வசதி, நீடித்த நகர்ப்புற மேம்பாட்டின் முன்களத்தில் மக்களை வைத்திருத்தல் ஆகியவற்றை உறுதி செய்ய கரியமில வாயுவைக் குறைக்கும் தொழில்நுட்பங்களில் புதிய கண்டுபிடிப்புகளுக்கு அழைப்பு விடுத்தார்.
இன்றைய நிகழ்வுக்கான மையக்கருத்து இந்தியாவுக்கு மிகவும் பொறுத்தமானது என்று கூறிய அமைச்சர், உலகளவில் நகர்ப்புறங்களுக்கு மக்கள் குடிபெயர்ந்து வருவது எரிசக்தித் தேவையை அதிகரித்துள்ளது. உலகளவில் 78 சதவீத எரிசக்தி பயன்பாடும் 70 சதவீத கரியமில வாயு வெளியேற்றமும் நகர்ப்புறங்களில் இருப்பதாக தெரிவித்தார்.
வளர்ச்சியடைந்த நாடுகளோடு ஒப்பிடுகையில், இந்தியாவில் தனிநபர் பசுமைக்குடில் வாயு வெளியேற்றம் மிகவும் குறைவாக உள்ளது என்று அவர் கூறினார்.
2020 ஆம் ஆண்டு வாக்கில் நாட்டின் மொத்த உள்நாட்டு உற்பத்தி -யில் 70 சதவீதம் இந்தியாவின் நகரப்பகுதிகள் பங்களிப்பாக இருக்கும் என்று எதிர்பார்க்கப்படுவதாக அமைச்சர் தெரிவித்தார். பசுமைக்குடில் வாயு வெளியேற்றத்தை பெருமளவு குறைப்பதற்கு மோடி அரசால் தொடங்கப்பட்ட தூய்மை இந்தியா இயக்கம், பிரதமரின் வீட்டுவசதித் திட்டம், பொலிவுறு நகரங்கள் இயக்கம், நகர்ப்புற போக்குவரத்து, அம்ருத் போன்ற நகர்ப்புற இயக்கங்கள் பங்களிப்பு செய்துள்ளன என்று திரு.ஹர்தீப் சிங் பூரி கூறினார்.
இந்த நிகழ்வில் மத்திய வீட்டுவசதி மற்றும் நகர்ப்புற மேம்பாட்டுத் துறை செயலாளர் திரு.துர்கா சங்கர் மிஸ்ரா, கூடுதல் செயலாளர் சுரேந்திர குமார் பாக்டே, ஐ.நா.முகமைகள், மாநிலங்களின் மூத்த அதிகாரிகள் உள்ளிட்டோர் கலந்து கொண்டனர்.
நிதி அமைச்சகம்
ஆயுதப் படைகளுக்கான உபகரணங்களை உள்நாட்டில் உற்பத்தி செய்யும் திட்டத்தை ஊக்குவிக்க வேண்டும் என்கிற அரசாங்கத்தின் உறுதிப்பாட்டை நிதிநிலை அறிக்கை மீண்டும் வலியுறுத்துகிறது
ஆயுதப் படைகளுக்கான உபகரணங்களை உள்நாட்டில் உற்பத்தி திட்டத்தை ஊக்குவிக்க வேண்டும் என்கிற அரசாங்கத்தின் உறுதிப்பாட்டை மீண்டும் வலியுறுத்தும் வகையில் 2021-22ல் 58 சதவீதத்தில் இருந்த உள்நாட்டுத் தொழில்துறைக்கான மூலதன கொள்முதல் அளவை, 2022-23க்கு 68 சதவீதமாக நிதிநிலை அறிக்கை ஒதுக்கியுள்ளது. இதனை மத்திய பட்ஜெட் 2022-23-ஐ நாடாளுமன்றத்தில் இன்று தாக்கல் செய்கையில் மத்திய நிதி மற்றும் பெருநிறுவன விவகாரங்கள் அமைச்சர் திருமதி நிர்மலா சீதாராமன் குறிப்பிடப்பட்டுள்ளார்.
தொழில்துறை, ஸ்டார்ட் அப் நிறுவனங்கள் மற்றும் கல்வி நிறுவனங்களுக்கு பாதுகாப்பு ஆராய்ச்சி மற்றும் மேம்பாட்டுக்கான 25 சதவீத நிதி ஒதுக்கீடு செய்யப்படும் என்று மத்திய நிதி அமைச்சர் கூறினார். சிறப்பு பயன்பாட்டு முறை மூலம் பாதுகாப்பு ஆராய்ச்சி மற்றும் மேம்பாட்டு நிறுவனம் மற்றும் பிற அமைப்புகளுடன் இணைந்து ராணுவ தளங்கள் மற்றும் உபகரணங்களின் வடிவமைப்பு மற்றும் மேம்பாட்டை மேற்கொள்ள தனியார் தொழில்துறைகள் ஊக்குவிக்கப்படும். பெரிய அளவிலான சோதனை மற்றும் சான்றிதழ் தேவைகளைப் பூர்த்தி செய்வதற்காக ஒரு சுயேச்சையான தொடர்பு முகைமை அமைக்கப்படும் என்று அவர் வலியுறுத்தினார்.
(Visitor Counter : 167
கப்பல் போக்குவரத்து அமைச்சகம்
ஜவஹர்லால் நேரு துறைமுக கழகத்தில் கன்டெய்னர் ரயில் சேவையை தொடங்கி வைத்தார் மத்திய அமைச்சர் திரு சர்பானந்தா சோனோவால்
ஜவஹர்லால் நேரு துறைமுக கழகத்தில், கன்டெய்னர் ரயில் சேவையை, மத்திய துறைமுகங்கள் மற்றும் கப்பல் போக்குவரத்து துறை அமைச்சர் திரு சர்பானந்தா சோனோவால் இன்று காணொலி மூலம் கொடியசைத்து தொடங்கி வைத்தார். இந்த ரயில் மூலம் ஜவஹர்லால் நேரு துறைமுகத்திலிருந்து கன்டெய்னர்கள், ரயில் மூலம் கான்பூரில் உள்ள உள்நாட்டு கன்டெய்னர் கிடங்குக்கு சென்றன.
இந்நிகழ்ச்சியில் பேசிய மத்திய அமைச்சர் திரு சர்பானந்தா சோனோவால், ஜவஹர்லால் நேரு துறைமுகத்திலிருந்து இரட்டை அடுக்கு கன்டெய்னர் ரயில் சேவை தொடக்கம், ஏற்றுமதி, இறக்குமதி சரக்கு போக்குவரத்தை ஒழுங்குபடுத்துவதில் முக்கியமான நடவடிக்கை என்றார். இது ஜவஹர்லால் துறைமுக கழகத்தில், சரக்கு ரயில் போக்குவரத்தை அதிகரிப்பதோடு, ஏற்றுமதி, இறக்குமதி தொழிலில் ஈடுபடுவர்களுக்கு போக்குவரத்து செலவை குறைக்கும் என அவர் கூறினார். கன்டெய்னர்கள், துறைமுகத்துக்கு ஏற்றதாகவும், இந்தியாவில் குறைந்த செலவில் தயாரிக்க கூடியதாகவும் இருக்கும். இதன் மூலம் கன்டெய்னர்கள் இந்தியாவில் தயாரிக்க கூடிய வாய்ப்புகள் ஏற்படும் என மத்திய அமைச்சர் தெரிவித்தார்.
கன்டெய்னர் ரயில்கள் மற்றும் கன்டெய்னர்களின் எண்ணிக்கையை அதிகரிப்பதன் மூலம், சாலை வழியாக சரக்கு போக்குவரத்து குறையும், துறைமுகங்களுக்கு நேரடியாக விநியோகிப்பதை ஊக்குவிக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1756383
சிறப்பு சேவைகள் மற்றும் கட்டுரைகள்
படகு இல்லாத மீனவர்களுக்கும் கிசான் அட்டையை மத்திய அரசு வழங்க உள்ளது - மத்திய தகவல் ஒலிபரப்பு, மீன்வளம், கால்நடை பராமரிப்பு மற்றும் பால்வளத்துறை இணை அமைச்சர் திரு. எல். முருகன்
.படகு இல்லாத மீனவர்களுக்கும் கிசான் அட்டையை மத்திய அரசு வழங்க உள்ளது என மத்திய தகவல் ஒலிபரப்பு, மீன்வளம், கால்நடை பராமரிப்பு மற்றும் பால்வளத்துறை இணை அமைச்சர் திரு. எல். முருகன் தெரிவித்தார்.
திருவள்ளூர் மாவட்டம் பழவேற்காட்டில் மீனவ மக்கள் சந்திப்பு நிகழ்ச்சி நடந்தது. இதில் மத்திய தகவல் ஒலிபரப்பு, மீன்வளம், கால்நடை பராமரிப்பு மற்றும் பால்வளத்துறை இணை அமைச்சர் திரு. எல். முருகன், தமிழக மீன்வள இயக்குனர் பழனிசாமி, திருவள்ளூர் மாவட்ட ஆட்சியர் திரு. ஆல்பி ஜான் வர்கீஸ், பொன்னேரி சட்டமன்ற உறுப்பினர் திரு. துரை. சந்திரசேகர் ஆகியோர் கலந்து கொண்டனர்.
நிகழ்ச்சியில் மத்திய இணை அமைச்சர் திரு எல் முருகன் பேசுகையில்,
பழவேற்காடு முகத்துவாரத்தை நிலைப்படுத்தும் பணிக்காக 26.85 கோடி ஒதுக்கீடு செய்யப்பட்டு இதற்கான ஆய்வுகள் நடந்து வருகிறது. விரைவில் இது செயல்பாட்டுக்கு வரும் என்று தெரிவித்தார்.
மேலும் அவர் பேசுகையில், நாடு முழுவதும் துறைமுகம் அரசு அமைக்க மிக முக்கிய நடவடிக்கை எடுத்து வருகிறது. சென்னை காசிமேடு உள்பட நாடு முழுவதும் 5 துறைமுகங்கள் சர்வதேச அளவில் தரம் உயர்த்தப்பட உள்ளன என்றும், இத்தோடு தமிழகத்தில் புதிய 6 துறைமுக கட்டுமான பணிகள் நடந்து வருகிறது என்றும் தெரிவித்தார்.
பழவேற்காடு துறைமுகம் அமைக்க தமிழக அரசு ஆராய்ந்து, கோரிக்கை வைத்தால் மத்திய அரசு நடவடிக்கை எடுக்கும் என்றார்.
கடற்பாசி வளர்ப்பு வருமானம், வேலைவாய்ப்பு தரும் தொழிலாக உள்ளது. இந்தியாவிலேயே முதன்முறையாக தமிழகத்தில் கடற்பாசி வளர்ப்புக்கு மத்திய பட்ஜெட்டில் அறிவிப்பு வெளியாகி உள்ளது என்று மகிழ்ச்சி தெரிவித்தார்.
மேலும், பிரதமரின் வீடு வழங்கும் திட்டத்தில் அனைவருக்கும் வீடு வழங்கப்பட்டு வருகிறது. அதன்படி வீடு இப்பகுதி மக்கள் வீடுகளை பெற ஏற்பாடு செய்யப்படும் என்றார்.
தமிழகத்தில் 700 கிமீ. தூர கடற்கரை உள்ளது என்றும், இதனால் தமிகத்தில் மிகப்பெரிய தொழில் வளர்ச்சி உள்ளது என்றும் தெரிவித்த அவர், நாட்டின் பொருளாதார வளர்ச்சியில் மீனவர்களின் பங்கு உள்ளது என்று கூறினார். மேலும், படகு இல்லாத அனைத்து மீனவர்களுக்கும் கிசான் அட்டை வழங்கப்பட உள்ளது என்று தெரிவித்தார்.